fr pt hu hu hu hu hu pt hu ca hu hu it hu it hu fr hu en is hu hu en en nb hu hu hu en hu hu hu hu hu hu hu hu hu hu it hu de hu hu hu hu hu hu hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr fr en fr en fr fr fr fr en en en en nb fr fr de fr de fr hu hu hu hu eo hu hu en en en en en es et hu en hu es en fr en id de de en en en en en fr en de de en hu en hu en en de en en en en hu en en fr fr en en hu hu en hu en hu de en hu hu hu de en hu de fi en en hu en hu en hu hu en en en sv en en en en en en en en en en hu hu en en nb en fr en hu hu en en en en en en de hu sk hu hu en en de en en hu en ja sv fr sv hu en en en en en sv en hu en en en en fr en en en hu hu de hu en en nb hu en en en fr en hu hu en en hu fr oc de hu hu hu hu hu hu hu hu hu hu en en hu zh en hu el el hu zh hu hu hu hu hu hu lt hu fr hu es hu en hu en fr hu fr hu en en hu de oc hu nb sv hu oc fr hu de oc hu sv hu en en hu en en sv en hu sv sv sk en sv hu hu hu hu hu hu hu en hu de de hu de hu de hu hu hu hu hu hu en hu hu hu hu hu hu hu hu hu hu hu en en hu hu en hu hu hu hu hu hu hu hu hu pt en de en en hu en cs de hu hu fr lt fr hu fr hu fr hu fr en en en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl de an ar en az de ru sv bg bn br hbs_lat ca id mzn hbs_lat cy da de el eo es et eu fa fi fr fy lt gu he hi hbs_lat hy id es is it ja sv ka kk ko de it lb lt lv en en ml be mr ms my nl nb nb tl fr pl pms pnb pt ro ru en hbs_lat si en sk sl hbs_lat nb sv hu ta te th ceb tr oc fy ur uz vi pl zh he zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 6.
Ugrás a navigációhoz Ugrás a kereséshez
Airbus A380 az Airbus vállalat színeiben
Az adatok megjelenítéséhez kattints a cím mellett található „[kinyit]” hivatkozásra.
A Wikimédia Commons tartalmaz Airbus A380 témájú médiaállományokat.
Az Airbus A380-as kétszintes, négyhajtóműves, széles törzsű utasszállító repülőgép, az európai Airbus vállalat terméke. Az A380 jelenleg a világ legnagyobb utasszállító repülőgépe . Első felszállását 2005. április 27-én hajtotta végre a franciaországi Toulouse-ból, első menetrend szerinti útját 2007. október 25-én teljesítette Szingapúr és Sydney között a Singapore Airlines színeiben. Méretei miatt hamar ráragadt a „Superjumbo” becenév. A repülőgép magyar repülőtéren (a Liszt Ferenc Nemzetközi Repülőtéren) először 2011. október 2-án szállt le reprezentációs céllal (a repülőtér jelenleg nem teljesen alkalmas az Airbus A380-as kiszolgálására). A Lufthansa tulajdonában lévő gép két órát töltött itt, a sajtó képviselői kívülről-belülről megnézhették, majd látványos manőver keretében elrepült. Magyarország légterében is rendszeresen megfordul.
Az A380-as felső szintje a Boeing 747-es felső szintjével ellentétben a géptörzs egészén végigfut, és a felső utastér szélessége megfelel egy szélestörzsű gép utasterének szélességével. Az A380–800-as felhasználható utastere 550 m2, amely 40%-kal több, mint a második legnagyobb utasszállító repülőgép, a Boeing 747–8-as utastere.[4] A négyosztályos kabinelrendezésben 544 fő befogadására képes gép kapacitása egyosztályos elrendezésben eléri a 853 főt.[3][5]
2017-ben bejelentették, hogy mivel évek óta új megrendelést nem kapott a cég, az Airbus felkészül az A380-as gyártásának leállítására. [6]
Airbus A380 az Emirates színeiben a 2005-ös dubaji repülőnapokon
A prototípus első leszállása 2005. április 27-én
Az Airbus az 1990-es évek elején kezdett egy minden addiginál nagyobb, több mint ötszáz férőhelyes gép tervezésébe. Az európai nagyvállalat vezetői a Boeing 747 Jumbo ellenfelének, majd örökösének szánták az óriást. A tervezés 1994 nyarán kezdődött A3XX néven. Amikor az első gép 2005. április 27-én felemelkedett, majd 4 órányi próbarepülés után sikeresen földet ért, a manővert több mint 70 000 ember figyelte. A típus légialkalmassági bizonyítványát 2006. december 12-én kapta meg (egyszerre az amerikai FAA-tól és az európai EASA-tól). Első példányának átadása az első üzemeltető, a Singapore Airlines részére 2007. október 15-én történt. Az első menetrend szerinti repülésre (Szingapúr–Sydney, SQ380 járatszámmal) 2007. október 25-én került sor. A jegyeket a Singapore Airlines az eBay aukciós portálon értékesítette. A jegyek kikiáltási ára a turistaosztályra 3,80 dollár, az első osztályra 380 dollár volt. A jegybevételből befolyt 1,25 millió dollárt jótékonysági célra ajánlották fel.
Az előzetes rendelések alapján eddig már 16 légitársaság jelezte az Airbus új óriásgépe iránti igényét, így a gyártás néhány éven belül fedezhetné a tervezés költségeit, amely az eredeti számítások szerint mintegy 250 gép eladása után megtérül. Ez azonban mára már kérdésessé vált, mivel az eredeti tervekhez képest – több halasztás után – egyelőre két évet késnek a gépátadások. Az amerikai FedEx Express az első megrendelő, amelyik a csúszás hatására 10 darabos lekötött és 10 db opciós rendelését 2006. november 7-én lemondta, és egyúttal bejelentette 15+15 db Boeing 777-es tehergép megrendelését.
A program eddigi legnagyobb megrendelője, az Emirates a késések miatt szintén bizalmatlanná vált. A 2009-re tolódó A380–800F-átadások miatt ezek helyett is utasváltozatot rendelt.[7] Az Emirates ezután 2006 októberében 20 Airbus A340–600-as rendelést és opciót törölt, illetve saját szakértőket küldött a gyártóhoz az A380-as típus módosított átadási menetrendjének ellenőrzésére. A sorozatgyártás 2007-es indulása után a program 2008-ban már zökkenőmentesen folytatódott, a 2007-es első átadott gépet 2008-ban már az erre az évre betervezett tizenkét darab követte.[8]
Az Airbus A380 legjellemzőbb, ezidáig egyedülálló tulajdonsága a kétemeletes, a gép teljes hosszában elnyúló utastér. A sugárhajtású utasszállító repülőgépek közül két szinttel eddig egyedül a Boeing 747-es típusa rendelkezett, de azon az alsó utastéren kívül fent csak a pilótafülke és egy kis méretű (első osztály: 8–16, új típusú business class 20–22, turistaosztály körülbelül 60 utas) utaskabin található, amely nem húzódik végig a test teljes hosszában, míg az Airbus A380-ason mindkét szinten, teljes hosszban, teljes értékű utastereket alakítottak ki, és ezeket változatos módon lehet variálni a megrendelők kívánsága szerint. A Singapore Airlines gépén a luxusosztályon tizenkét hálószoba áll az utasok rendelkezésére, amely külön ülésekkel és fix ággyal rendelkezik. A közel-keleti megrendelők bizonyos gépeikre éjszakai klubot és játszóteret is megálmodtak, míg a kínaiak olyan változatot is fontolgatnak, ami a nagy utasforgalom kiszolgálására csak turistaosztályú helyekkel rendelkezne. A két szintet két lépcső köti össze, a gép elején egy egyenes, a végén egy félköríves. A pilótafülke a Boeinggel ellentétben az alsó szinten található.
A 2020-as évben, leállított gyártású, utasszállító típus.
A kezdetben az Airbus tervei között szerepelt egy megnyújtott szuperjumbó megépítése is. A fejlesztés alatt A3XX–200 majd a projekt átnevezése után A380–200-as jelzést kapó változat 2000. decemberi tervek alapján 656 főt tudott volna szállítani az 555 személyes alapváltozattal szemben.[9] 2007 novemberére a nagyobb változat már az A380–900-as néven volt fejlesztés alatt, ez a változat háromosztályos elrendezésben 650, egyosztályos elrendezésben 900 főt tudott volna szállítani. Az érdeklődő légitársaságok között volt az Emirates, Virgin Atlantic Airways, Cathay Pacific, Air France, KLM, Lufthansa, Kingfisher Airlines és az ILFC. A –900-as változat fejlesztését 2010 májusában felfüggesztették addig, amíg a –800-as változat eladásai nem stabilizálódnak; mivel erre nem került sor, az A380–900-ast soha nem építették meg.[10][11][12]
Az Airbus A380–800F az A380 teherszállító változata, de a tervezése bizonytalan ideig szünetel. Erre a változatra az ILFC, az Emirates, a FedEx Express és a UPS Airlines adta le a rendelését, de a késések miatt ezeket törölték, vagy az utasszállító változatra váltották át.
2017. novemberig összesen 317 darabot rendeltek meg, ebből 221 darabot szállítottak le, összesen 221 gép áll ténylegesen szolgálatban.[1]
A szállítások évenkénti bontásban:
A típus üzemeltetői és rendelői, célállomásokkal (2020. Július):
2020. Június 26. - Búcsúrepülés
Vancouver (2016. október 1-ig)
Amszterdam (2016. október 29-ig)
Sydney, New York-JFK, Mumbai
New York-JFK, Los Angeles
Atlanta (2016. augusztus 29-ig)
New York-JFK (2016. október 29-ig)
Peking (2016. október 29-ig )
Szöul (2016. október 13-ig)
Hosszú távra kivonva. Visszatérés csak vész esetén.
Los Angeles, Tokió-Naritán át (2016. október 22-ig)
New York-JFK, Frankfurton át
Melbourne (2016. szeptember 3-ig)
Az Airbus A380 típussal repülés közben eddig egy baleset történt, aminek nem voltak áldozatai, és a repülőgép sem szenvedett javíthatatlan sérülést.[13]
2010. november 4-én a Qantas Airways egyik A380–842 (VH–OQA) repülőgépén hajtóműhiba lépett fel. A személyzet repülés közben rendellenességet (PAN) és lehetséges hajtóműhibát jelentett. A hajtóművön nyílt sérüléses hiba (ún. uncontained engine failure) keletkezett, a repülőgép szárnya is megsérült, a tüzelőanyag folyni kezdett, valamint hidraulikai és elektromos rendszerek is sérültek. A repülőgép sikeres landolása után az 1. számú hajtóművet nem lehetett leállítani, ezért az utasokat a gép jobb oldali ajtóin keresztül szállították ki. A bal oldalon járó hajtóművet két órával később a tűzoltók segítségével lefojtották. A sérüléseket a 2. számú hajtóműből elszabadult kompresszorjárókerék-darabok okozták.[14]
2011. április 11-én az Air France egyik A380-asa egy New York-i repülőtér kifutópályáján összeütközött a Comair légitársaság Bombardier CRJ700ER típusú repülőgépével. Személyi sérülés nem történt.[15]
Az Airbus A380 üléselrendezése
(balra az alsó, jobbra a felső szint látható)
Az Airbus A380 keresztmetszete a két utasszinttel és a poggyásztérrel
A világ legnagyobb repülőgépeinek méret szerinti összehasonlítása
fő fedélzet: 6,54 m
felső fedélzet: 5,80 m
fő fedélzet: 49,90 m
felső fedélzet: 44,93 m
Legnagyobb tömeg (üzemanyag nélkül)
310 kN – GP7270
320 kN – GP7272
310 kN – Trent 970/B
320 kN – Trent 972/B
két pilóta + utaskísérők
0,89 Mach (945 km/h)
0,96 Mach (1020 km/h)
Az Airbus A380 megjelenésének és 2005-ös próbarepülésének hatására döntöttek úgy filmesek, hogy a 2006-os Casino Royale című James Bond filmben is szerepeltetnek egy prototípus óriásgépet, amely az addigi legnagyobb utasszállító a világon. Ez a fiktív gép a "Skyfleet S570" névre hallgatott, és a British Airways egy leselejtezett Boeing 747-200-as gépének CGI-s módosításával hozták létre.[16]
2016. december 1-jétől megnyitotta az Emirates a Dubai–Doha járatát, melyet A380-asokkal repül. Ez a Föld legrövidebb útvonala, amelyen superjumbók teljesítenek szolgálatot. A menetidő 1 óra 10 perc.[17]
Ez a szócikk részben vagy egészben az A380 című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ a b Airbus Aircraft 2018 Average List Prices (USD millions). Airbus Press Office
↑ Orders and Deliveries. Airbus. [2018. január 15-i dátummal az eredetiből archiválva]. (Hozzáférés: 2018. január 18.)
↑ a b More about A380 (angol nyelven). Airbus, 2018. (Hozzáférés: 2018. január 21.)
↑ Kingsley-Jines, Max: Boeing's 747-8 vs A380: A titanic tussle (angol nyelven). FlightGlobal, 2006. február 17. (Hozzáférés: 2018. január 21.)
↑ Duddu, Praveen: The biggest passenger airplanes in the world (angol nyelven). Aerospace Technology, 2013. augusztus 28. (Hozzáférés: 2018. január 21.)
↑ Flight International, 2006. május 16.
↑ Tucatnyi A380-as óriásgép került átadásra. JETfly Internetes Magazin. (Hozzáférés: 2009. január 5.)
↑ Pierre Sparaco: Europe Embarks On $11-Billion A380 Gamble. (angolul)  Aviation Week & Space Technology,   (2001. jan. 1.)  22–25. o. Hozzáférés: 2021. ápr. 17.
↑ David Flynn: Supersizing the superjumbo: Airbus says 1,000 seat A380 due 2020. Executive Traveller. (angolul) Toulouse: Business Travel Media Pty Ltd (2012. szept. 26.) (Hozzáférés: 2021. ápr. 17.) arch
↑ Airbus A380 variants that were never produced. Key Aero. (angolul) Key Publishing Ltd (2020. okt. 12.) (Hozzáférés: 2021. ápr. 17.)
↑ Pranjal Pande: An Airbus A380 Stretch: The 900 Seat Variant That Never Was. simpleflying.com. (angolul) Simple Flying (2020. dec. 16.) (Hozzáférés: 2021. ápr. 17.) arch
↑ Airbus A380 incidents. aviation-safety.net
↑ Inflight engine failure - Qantas, Airbus A380, VH-OQA (preliminary report) (PDF)
↑ Radarfigyelő - Regionális géppel ütközött egy A380-as. [2011. április 14-i dátummal az eredetiből archiválva]. (Hozzáférés: 2011. június 9.)
↑ Infó az IMDb-ből
Az Airbus A380 repülőgépek a gyártó honlapján
Airbus A380 – A világ legnagyobb utasszállító repülőgépe – JETfly Internetes Magazin, Temesvári Péter
Airbus A380 bejegyzések az Aviation Safety Network adatbázisában
Az eddig legyártott Airbus A380 repülőgépek listája
Az Airbus A380 pilótakabinjának panorámaképe
A Wikimédia Commons tartalmaz Airbus A380 témájú médiaállományokat.
A220 ·  A300 ·  A300 Beluga ·  A310 ·  A320 család (A318, A319, A320, A321) ·  A330 ·  A330 BelugaXL ·  A340 ·  A350 ·  A380
A310 MRTT ·  A330 MRTT ·  A400M ·  C212 ·  CN235 ·  C295 ·  CC–150 Polaris ·  Eurofighter Typhoon
Fejlesztés alatt / javaslat szintjén
Sud Aviation Caravelle ·  Aérospatiale-BAC Concorde ·  BAC One-Eleven
A lap eredeti címe: „https://hu.wikipedia.org/w/index.php?title=Airbus_A380&oldid=24906887”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 6., 03:36
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.